stanford-oval/wikipedia huggingface dataset:
Enkelin käsky
Henkilöitä

Ben: Teini-ikäinen orpopoika, jolle enkeli antoi kyvyn puhua kaikkia maailman kieliä sekä kommunikoida koiransa kanssa ajatusten välityksellä. He myös pysyvät ikuisesti nuorina.
Nat: Benin uskollinen, älykäs musta labradorinnoutaja. Kykenee juttelemaan isäntänsä kanssa ajatusten välityksellä.
Raphael Thuron: La Petite Marien lempeä ranskalainen merirosvokapteeni, joka otti Benin ja Natin laivaansa. Aikoi lopettaa merirosvouden.
Anakonda: La Petite Marien järkälemäinen ruorimies.
Rocco Madrid: Diablo Del Mar -nimisen merirosvolaivan kiero espanjalaiskapteeni, huijasi Thuronilta kultaa Cartagenassa.
Jonathan Ormsby "Punapalttoo" Teal: Englantilaisen kaapparilaivan, Devon Bellen kapteeni, köyhtyneen ylimysperheen jälkeläinen. Elegantti, kunnianhimoinen ja sulavakäytöksinen.
Dominic de la Sabada Bregon: "Sabadan kasvontekijä", rohkea maalari,liittyi Benin ja Natin seuraan näiden pelastauduttua La Petite Marielta.
Karayna: Laulajatyttö, jonka Ben ja Nat pelastivat rantauduttuaan La Petite Marielta. Kutsutaan Karayksi
Vincente Bregon: Veronin kreivi.
Mathilde: Vincente Bregonin kokki.
Adamo: Vincente Bregonin kauan kadoksissa ollut veljenpoika, Razan-tyttö Ruzlinan ja Edouard Bregonin poika.
Maguda Razan: Razan-heimon paha naishallitsija.
Mattieu Thuron: Isä Mattieu, Raphael Thuronin pappiveli.
Arnela: Vuorilla asuva, lempeä vuohipaimen. Voimakas, mutta hyväsydäminen nainen.
Vanderdecken: Lentävän Hollantilaisen karmea kapteeni.
Laivat

La Petite Marie, Raphael Thuronin laiva
Devon Belle, "Punapalttoo" Tealin laiva
Diablo Del Mar, Kuninkaan Mestari, Rocco Madridin laiva
Juoni

La Petite Marie
Tämä tarina alkaa Cartagenasta vuonna 1628. Nälkäiset Ben ja Nat etsivät ruokaa. He löytävät tavernan, jossa kaksi merirosvokapteenia, Rocco Madrid ja Raphael Thuron, pelaavat rahasta. Thuron saa Natin avulla paljastettua Madridin huijausyrityksen, jolloin ranskalainen lähtee ja kaappaa mukaansa kultaa. Rocco Madrid raivostuu ja lähtee La Petite Marien perään. Santa Martan paikkeilla takaa-ajoon liittyy vielä Punapalttoo Tealin kipparoima kaapparilaiva Devon Belle. Thuronin aikomuksena on purjehtia Ranskaan ja lopettaa merirosvoilu. Ranskan rannikolla merivoimien sotalaivat upottavat La Petite Marien, mutta Ben ja Nat pelastuvat.
Razanit
Ben ja Nat pelastavat Karay-nimisen tytön ilkeältä klovnilta ja joukkoon liittyy vielä Dominic, Sabadan kasvontekijä. He kulkevat Veroniin, markkinoille. Siellä Karay "ennustaa" vanhalle naiselle ja saa palkaksi syödä pannukakkuja. Ystävykset tapaavat Veronin kreivin, joka on surullinen vanha mies. Razanit ovat ryöstäneet kreivin veljenpojan vuosia sitten. Razanit olivat vuorilla elävä, armoton heimo, jota hallitsi Maguda Razan. Ben, Nat, Karay ja Dominic lähtevät vuoristoon pelastamaan kreivin veljenpojan Adamon. He seuraavat Razan-joukkiota vuorille, tulevat havaituksi ja piiloutuvat pieneen onkaloon. Kaksi Razanien seurueen jäsentä kuolee etsiessään heitä, ja onkalosta ystävykset pelastaa Arnela, vuohipaimen. Levättyään Arnelan luona pelastajat jatkavat matkaansa. Suuren lumivyöryn jälkeen Razanien seurue äkkää ja vangitsee heidät. Vain Nat pääsee pakoon ja käy hälyttämässä Arnelan. Vankina on myös omituinen karhu, johon Karay tuntee vetoa. Natin ja Arnelan matkustaessa Ben viedään Maguda Razanin luo sidottuna. Maguda murtautuu hänen mieleensä, joka on sillä hetkellä täynnä Natin lähettelemiä iloisia ja hassuja ajatuksia. Enkelin avulla Benin onnistuu surmata Maguda, ja kun häntä ollaan hautaamassa, Arnela ja Nat tulevat. Ystävykset pääsevät uhkarohkeasti pakenemaan säälittävä karhu mukanaan. Arnelan asuinpaikassa luolassa Dominic huomaa karhun silmissä jotakin erikoista, ja käy ilmi ettei se olekaan karhu vaan ihminen karhupuvussa. Eikä kuka tahansa ihminen, vaan Adamo, Vincente Bregonin kauan kadoksissa ollut veljenpoika.
Kaikki palaavat Veroniin, jossa juhlitaan. Myöhemmin Veronin kreivi ilmoittaa haluavansa adoptoida Dominicin, Karayn ja Benin. Silloin Ben ja Nat lähtevät, onhan heillä Enkelin antamia tehtäviä suoritettavanaan. Rannalla he tapaavat kalastajan, joka osoittautuu papiksi ja Raphael Thuronin veljeksi, Mattieu Thuroniksi. Yhtäkkiä Ben ja Nat huomaavat osan La Petite Marien jollaa, joka on tarkalleen Thuronin aarteen kohdalla. Nat, Ben ja isä Mattieu lähtevät hakemaan aarretta, joka on sen verran iso, että sillä isä Mattieu saa elätettyä seurakuntaansa. Lopussa Ben ja Nat lähtevät kalastajaveneellä merelle.
Eliza Taylor

| Eliza Taylor |
| --- | --- |
 Eliza Taylor vuonna 2016 WonderConissa.
Henkilötiedot
Koko nimi:  Eliza Jane Taylor-Cotter
Syntynyt: 24. lokakuuta 1989 (ikä 34) Melbourne, Australia
Ammatti:  näyttelijä
Puoliso:  Bob Morley (2019–)
Lapset:  1
Näyttelijä
Aktiivisena:  2002–
Merkittävät roolit:  Janae Timmins (Neighbours) Clarke Griffin (Eloonjääneet)
Aiheesta muualla
IMDb 
Eliza Taylor San Diego Comic-Con Internationalissa vuonna 2013.
Eliza Taylor (s. 24. lokakuuta 1989 Melbourne) on australialainen näyttelijä. Hänet tunnetaan parhaiten rooleistaan Janae Timminsinä Neighbours-sarjassa ja Clarke Griffininä Eloonjääneet-sarjassa.
Ura

Taylorin ensimmäinen televisiorooli oli australialaisessa lastenohjelmassa Pirate Islands vuonna 2003. Samana vuonna hän oli vakionäyttelijänä The Sleepover Club -sarjassa. Läpimurtonsa Taylor teki saatuaan Janae Timminsin roolin Neighbours-saippuasarjassa. Vuonna 2007 hän muutti Britanniaan, missä hän vieraili useissa televisiosarjoissa ja näytelmissä ennen muuttoa Los Angelesiin. Vuonna 2013 hänet valittiin näyttelemään pääroolia The CW:n scifi-henkisessä Eloonjääneet-sarjassa.
Yksityiselämä

Taylor ilmoitti Twitterissä 7. kesäkuuta 2019 menneensä naimisiin Bob Morleyn kanssa, joka näytteli myös pääroolia Eloonjääneet -sarjassa. Taylor ja Morley oli alun perin asetettu ohjaamaan jaksoja sarjan seitsemännelle ja viimeiselle kaudelle. Taylor ei kuitenkaan pystynyt ohjaamaan jaksoaan keskenmenon vuoksi. Helmikuussa 2022 Taylor ja Morley ilmoittivat Instagramin kautta odottavansa ensimmäistä yhteistä lastaan. He ilmoittivat lapsensa, pojan, syntymästä 19. maaliskuuta 2022.
Filmografia > Elokuvat

| Vuosi | Nimi | Hahmo | Lisätietoa |
| --- | --- | --- | --- |
| 2009 | The Laundroma | Amy | Lyhytelokuva |
| 2012 | 6 Plots | Amy Challis |  |
| 2013 | Patrick | Hoitaja Panicale |  |
| 2013 | Natural | Nainen | Lyhytelokuva |
| 2013 | Planes | Maria | Lyhytelokuva |
| 2014 | November Man | Sarah |  |
| 2017 | Thumper | Kat Carter |  |
| 2017 | Christmas Inheritance | Ellen Langford |  |
Filmografia > Televisiosarjat

| Vuosi | Nimi | Hahmo | Lisätietoa |
| --- | --- | --- | --- |
| 2003 | Pirate Islands | Sarah Redding | 26 jaksoa |
| 2003 | Neighbours | Jacinta Martin | 2 jaksoa |
| 2003 | The Sleepover Club | Rosie Cartwright | 26 jaksoa |
| 2004 | Blue Heelers | Tatum O'Hara | 1 jakso |
| 2006 | Blue Water High | Heidi Lee | 1 jakso |
| 2005–2008 | Neighbours | Janae Timmins | 307 jaksoa |
| 2008 | Rush | Madison | 1 jakso |
| 2009 | Packed to the Rafters | Kerry | 1 jakso |
| 2009 | All Saints | Carly Spalding | 1 jakso |
| 2010 | City Homicide | Melissa Standish | 1 jakso |
| 2012 | Howzat! Kerry Packer's War | Rhonda | Minisarja |
| 2013 | Mr & Mrs Murder | Sarah | 1 jakso |
| 2013 | Nikita | Toimittaja | 1 jakso |
| 2014–2020 | Eloonjääneet | Clarke Griffin | 80 jaksoa |
Filmografia > Teatterit

| Vuosi | Nimi | Hahmo | Lisätietoa |
| --- | --- | --- | --- |
| 2007–2008 | Lumikki | Lumikki | Weymouth Pavilionin teatteri, Englanti |
Aiheesta muualla

Kuvia tai muita tiedostoja aiheesta Eliza Taylor Wikimedia Commonsissa
Eliza Taylor Internet Movie Databasessa. (englanniksi)
Eliza Taylor Twitterissä
Pylkönlampi (Mäntyharju)

| Pylkönlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°18′09″N, 27°00′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kihliänjärveen 
Järvinumero:  14.978.1.030
Mittaustietoja
Pinnankorkeus:  85,2 m  
Pituus:  310 m  
Leveys:  210 m  
Rantaviiva:  0,963 km  
Pinta-ala:  1,724 ha  
Saaria:  ei saaria 
 fiPylkönlampi 
Pylkönlampi  on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 310 metriä pitkä, 210 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 85,2 metriä mpy.
Putoamisen anatomia

| Putoamisen anatomia> Anatomie d'une chute |
| --- | --- |
 Elokuvan logo
Ohjaaja:  Justine Triet
Käsikirjoittaja:  Justine Triet Arthur Harari
Tuottaja:  Marie-Ange Luciani David Thion
Kuvaaja:  Simon Beaufils
Leikkaaja:  Laurent Sénéchal
Tuotantosuunnittelija:  Emmanuelle Duplay
Pääosat:   Sandra Hüller  Swann Arlaud  Milo Machado Graner  Antoine Reinartz 
Valmistustiedot
Valmistusmaa:   Ranska
Tuotantoyhtiö:  Les Films Pelléas Les Films de Pierre
Levittäjä:  Le Pacte Mozinet
Ensi-ilta:   2024-02-099. helmikuuta 2024 (Suomi)  
Kesto:  151 minuuttia
Alkuperäiskieli:  ranska englanti
Aiheesta muualla
IMDb
Elonet
AllMovie
Infobox OKNimi-testi OK: 
Putoamisen anatomia (ransk. Anatomie d'une chute, engl. Anatomy of a Fall) on vuonna 2023 ensi-iltansa saanut Justine Trietin ohjaama ranskalainen rikosdraamaelokuva. Sen pääroolissa näyttelee Sandra Hüller.
Juoni

Sandra Voyter on saksalainen kirjailija, joka asuu talossa Ranskan Alpeilla yhdessä puolisonsa Samuel Maleskin, näkövammaisen poikansa Danielin ja koiransa kanssa. Eräänä päivänä Maleski putoaa talon ikkunasta maahan ja kuolee. Poliisi alkaa tutkia tapausta epäilyttävänä kuolemana ja Voyter joutuu syytteeseen miehensä murhasta, vaikka hän vakuuttaakin olevansa syytön.
Oikeudenkäynnissä Voyterin asianajaja Vincent Renzi yrittää todistaa, että Maleski teki itsemurhan, kun taas yleinen syyttäjä yrittää todistaa, että Voyter vihasi miestään ja tappoi hänet. Kumpikaan ei pysty esittämään väitteilleen vedenpitäviä todisteita. Voyter ahdistuu siitä, kuinka tungettelevat ulkopuoliset kuvittelevat ymmärtävänsä hänen ja hänen perheensä elämää, vaikka he eivät osaa arvostaa sen monimutkaisuutta.
Lopulta Daniel ratkaisee oikeudenkäynnin äitinsä hyväksi, kun hän kertoo oman tulkintansa siitä, miksi hänen isänsä tappoi itsensä. Elokuva ei koskaan paljasta yksiselitteisesti, miten Maleski kuoli. Lopussa Voyter joka tapauksessa pääsee takaisin kotiin Danielin luo.
Rooleissa

| 0 | 1 | 2 |
| --- | --- | --- |
|  Sandra Hüller  | … |  Sandra Voyter   |
|  Swann Arlaud  | … |  Vincent Renzi   |
|  Milo Machado Graner  | … |  Daniel   |
|  Antoine Reinartz  | … |  yleinen syyttäjä   |
|  Samuel Theis  | … |  Samuel Maleski   |
Arvostelut

Helsingin Sanomien kriitikko Pertti Avola antoi Putoamisen anatomialle neljä tähteä viidestä. Hän arveli elokuvan olevan "oikeussalitrillerin muotoon puettu kommentti totuuden hämärtymisestä nykymaailmassa, jossa turhan moni rakentaa omaa totuuttaan suoranaisten valeuutisten tai muuten epäluotettavan tiedon pohjalta." Suomen Kuvalehden kriitikko Kalle Kinnunen antoi elokuvalle täydet viisi tähteä. Hänen mukaansa elokuva "kysyy, voiko ihminen tuntea toisen, mutta myös, voiko ihminen tuntea itseään." Rotten Tomatoes -sivusto on kirjannut 270 arvostelua, joista 96 prosenttia on myönteisiä.
Yleisömenestys

Putoamisen anatomia on tuottanut maailmanlaajuisesti 16,6 miljoonan dollarin lipputulot.
Palkinnot ja ehdokkuudet > Cannesin elokuvajuhlat

Putoamisen anatomia voitti Cannesin elokuvajuhlien pääpalkinnon Kultaisen palmun.
Palkinnot ja ehdokkuudet > Oscar-palkinnot

| Palkinto | Ehdokkaat | Lopputulos |
| --- | --- | --- |
| Paras alkuperäinen käsikirjoitus | Justine Triet ja Arthur Harari | Voitto |
| Paras elokuva | Marie-Ange Luciani ja David Thion | Ehdokkuus |
| Paras naispääosa | Sandra Hüller | Ehdokkuus |
| Paras ohjaus | Justine Triet | Ehdokkuus |
| Paras leikkaus | Laurent Sénéchal | Ehdokkuus |
Byrne

Byrne on muun muassa seuraavien henkilöiden sukunimi:
Anthony Byrne (1930–2013), irlantilainen nyrkkeilijä
Brendan Byrne (1924–2018), yhdysvaltalainen demokraattipoliitikko
Charlotte Byrne (”Charlotte Dacre” tai ”Rosa Matilda”, 1772–1825), englantilainen kirjoittaja.
David Byrne (s. 1952), yhdysvaltalainen säveltäjä ja muusikko
Gabriel Byrne (s. 1952), irlantilainen näyttelijä
Gay Byrne (1934–2019), irlantilainen tv-juontaja
Gerry Byrne (1938–2015), englantilainen jalkapalloilija
Hugh Keays-Byrne (1947–2020), brittiläis-australialainen näyttelijä
Jasmine Byrne (s. 1985), yhdysvaltalainen pornonäyttelijä ja malli
John Byrne (s. 1950), englantilainen sarjakuvapiirtäjä
Lorna Byrne (s. 1953), irlantilainen kirjailija
Mathilda Hodgkins-Byrne (s. 1994), brittiläinen soutaja
Michael Byrne (s. 1943), englantilainen näyttelijä
Nicky Byrne (s. 1978), irlantilainen laulaja
Rhonda Byrne (s. 1952), australialainen kirjailija ja tv-tuottaja
Roger Byrne (1929–1958), englantilainen jalkapalloilija
Rory Byrne (s. 1944), eteläafrikkalainen Formula 1 -autonsuunnittelija
Rose Byrne (s. 1979), australialainen näyttelijä
Scarlett Byrne (s. 1990), brittiläinen näyttelijä
Simon Byrne (1806–1833), irlantilainen nyrkkeilijä
Tommy Byrne (1919–2007), yhdysvaltalainen baseballpelaaja ja poliitikko
Tommy Byrne (s. 1958), irlantilainen moottoriurheilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rakel Wihuri

| Rakel Wihuri |
| --- | --- |
 Rakel Wihuri.
Henkilötiedot
Muut nimet:  Rakel Justiina Wihuri
Syntynyt: 10. kesäkuuta 1905 Porvoo
Kuollut: 15. marraskuuta 1987 (82 vuotta) Helsinki
Arvonimi: kauppaneuvos
Muut tiedot
Yritys:  Wihuri
Rakel Justiina Wihuri (o.s. Hellberg, vuosina 1938–1945 Aarnio; 10. kesäkuuta 1905 Porvoo – 15. marraskuuta 1987 Helsinki) oli merkittävä suomalainen kulttuurin tukija.
Rakel Wihuri toimi Wihuri-yhtymän hallituksen puheenjohtajana ja yhtymään liitettyjen yritysten johtoelimissä. Hänelle myönnettiin kauppaneuvoksen arvonimi 1963 ja Helsingin kauppakorkeakoulun kunniatohtorin arvo 1976. Vuoden naiseksi hänet valittiin 1967.
Elämäkerta

Rakel Hellberg syntyi vuonna 1905 Porvoossa. Hänen vanhempansa olivat mekaanikko Edward Hellberg ja Emma Lahtinen. Kauppaneuvokset Raul Hellberg ja Rudolf Hellberg olivat hänen veljiään. Rakel Hellbergin ura alkoi hänen veljensä Raulin omistamassa urheilukaupassa. Hellberg toimi tehtävässä toistakymmentä vuotta ja oppi omien sanojensa mukaan kaupantekoa ja työn merkitystä.
Rakel Hellbert avioitui vuonna 1938 turkulaisen tukkukauppiaan Hjalmar Aarnion kanssa. Rakel ja Hjalmar Aarnio saivat liittonsa aikan kaksi lasta, Antin ja Riston. Rakelin ura yritysjohtajana alkoin avioliiton jälkeen, sillä hänestä tuli miehensä siirtomaatavaroiden ja maataloustuotteiden tukkukauppaa tekevän yrityksen johtokunnan jäsen. Rakel Aarniosta yrityksen ja Jullaksen kartanon johtaja ja onnistui tehtävässä jatkamaan yrityksen toimintaa jatkosodastakin huolimatta.
Aarnio tapasi jatkosodan jälkeen toisen lesken, laivanvarustaja Antti Wihurin, jonka kanssa hän meni naimisiin vuonna 1945. Rakelista tuli samalla Antti Wihurin kahden sotaorpoina adoptoiman lapsen äitipuoli.
Rakel Wihuri toimi toisen liittonsa jälkeen sekä ensimmäisen että uuden miehensä perustamissa liiketoimissa. Wihuri-yhtymän johtokunnan puheenjohtaja hän oli 1962–1978, Suomen Tankkilaivan johtokunnan puheenjohtaja 1963–1978 ja Merihuollon hallituksen puheenjohtaja 1964–1972. Yritysmaailman monipuolisen tuntemisen ansiosta Wihuri sai paikkoja myös monista oman yhtymän ulkopuolisista yrityksistä. Hän oli muun muassa Tukon, Stockmannin, Kansallis-Osake-Pankin ja Uuden Suomen hallintoelimen jäsen.
Wihuri oli yritystoiminnan ohella merkittävä suomalaisen kulttuurin tukija. Hän toimi yli 40 vuotta Jenny ja Antti Wihurin rahaston ja Wihurin kansainvälisen rahaston varapuheenjohtajana. Wihurin rahaston taidehankintoja tehtiin vuoden 1956 jälkeen erityisesti Rakel Wihurin aloitteesta. Kokoelma lahjoitettiin Antti Wihurin satavuotispäivänä 1983 Rovaniemen taidemuseolle. Rakel Wihuri ohjasi rahaston apurahoja tieteen ja taiteen lisäksi muun muassa maanpuolustustyöhön, nuorisotyöhön ja merimieslähetykseen. Wihuri oli kiinnostunut maanpuolustuksesta ja kuului Laivastoliiton ja Suomen sotaveteraaniliiton valtuuskuntaan.
Aiheesta muualla

Talouselämä.[vanhentunut linkki]
Itse asiassa kuultuna – Rakel Wihuri. Yle Elävä arkisto.
Wihuri, Rakel hakuteoksessa Uppslagsverket Finland (2012). (ruotsiksi)
Brain Records

| Brain Records |
| --- | --- |
Emoyhtiö:  Metronome Musik GmbH
Perustettu:  1972
Perustajat:  krautrock, rock
Kotimaa:  Länsi-Saksa
Sijainti:  Hampuri
Infobox OKNimi-testi OK: 
Brain Records on Metronome Musik GmbH omistuksessa ollut saksalainen levy-yhtiö. Yhtiö on julkaissut muun muassa yhtyeiden Neu!, Cluster, Grobschnitt, Klaus Schulze, Guru Guru, Scorpions ja Accept levyjä.
Radiation

| Radiation Marillion |
| --- | --- | --- |

Studioalbumin tiedot
 Äänitetty : marraskuu 1997 – kesäkuu 1998
 Julkaistu: 1998
 Tuottaja(t): Marillion
 Tyylilaji: progressiivinen rock
 Kesto: 60.22
 Levy-yhtiö: Castle Communications
Marillionin muut julkaisut
| This Strange Engine 1997 | Radiation 1998 | marillion.com 1999 |
Radiation on Marillionin vuonna 1998 julkaistu studioalbumi, jonka yhtye tuotti itse. Se poikkeaa äänimaailmaltaan aiemmista, ja tämä on jakanut fanien mielipiteitä. Rahapulan vuoksi yhtye ei voinut tukea Radiationia yhtä laajalla kiertueella kuin muita albumeitaan. Radiationilta julkaistiin vain yksi single, "These Chains". Sen B-puolena oli Radiohead-cover "Fake Plastic Trees".
Kansikuvan sanoissa "Radiation" ja "Marillion" voi havaita luvun 10, koska kyseessä on yhtyeen 10. albumi.
Kappaleet

Costa Del Slough – 1.24
Under the Sun – 4.13
The Answering Machine – 3.48
Three Minute Boy – 5.59
Now She'll Never Know – 4.59
These Chains – 4.49
Born to Run – 5.12
Cathedral Wall – 7.19
A Few Words for the Dead – 10.31
Powers (yhdysvaltalainen televisiosarja)

| Powers |
| --- | --- |
Tyyli:  supersankarifiktio, rikosdraama
Kestoaika:  39–53 minuuttia
Luoja(t):   Brian Michael Bendis  Charlie Huston 
Perustuu:  Brian Michael Bendisin ja Michael Avon Oemingin sarjakuvaan Powers
Pääosissa:   Sharlto Copley  Susan Heyward  Noah Taylor  Olesya Rulin  Adam Godley  Max Fowler  Michelle Forbes  Eddie Izzard  Michael Madsen 
Alkuperämaa:  Yhdysvallat
Alkuperäiskieli:  englanti
Verkko:   PlayStation Network  Viaplay
Esitetty:  10. maaliskuuta 2015 –  19. heinäkuuta 2016
Tuotantokausia:  2
Jaksoja:  20
Tuotanto
Vastaava(t) tuottaja(t):   David Slade  David Engel  Lawrence Mattis  David Alpert  Frank Frattaroli  Stan Kennis  Michael Dinner  Mike Avon Oeming  Brian Michael Bendis  Rémi Aubuchon  Charlie Huston 
Säveltäjä(t):  Jeff Rona
Tuotantoyhtiö(t):   Circle of Confusion  Jinxworld  Sony Pictures Television 
Aiheesta muualla
Virallinen sivusto
IMDb 
Powers on yhdysvaltalainen suoratoistopalveluissa julkaistu verkkosarja, joka perustuu samannimiseen sarjakuvaan, jonka Marvel Comics julkaisi kauppanimensä Icon Comicsin kautta. Sarja julkaistiin alun perin PlayStation Networkin kautta ja kolme ensimmäistä jaksoa julkaistiin 10. maaliskuuta 2015. Pilottijakso julkaistiin Yhdysvalloissa YouTubeen katsottavaksi ilmaiseksi. 6. toukokuuta 2015 julkistettiin, että Powers saisi toisen tuotantokauden, joka julkaistiin 31. toukokuuta 2016. Elokuussa 2016 julkistettiin sarjan päättyneen.
Juoni

Maailmassa, jossa tavalliset ihmiset ja superihmiset elävät sovussa keskenään, entinen supersankari Christian Walker on ryhtynyt henkirikosetsiväksi menetettyään voimansa. Hän ja hänen työparinsa Deena Pilgrim työskentelevät Los Angelesin poliisivoimien Powers-osastolla, jossa hän he tutkivat superihmisiä koskevia rikoksia.
Näyttelijät > Päärooleissa

| 0 | 1 | 2 |
| --- | --- | --- |
|  Sharlto Copley  | … |  Christian Walker   |
|  Susan Heyward  | … |  Deena Pilgrim   |
|  Noah Taylor  | … |  Johnny Royalle   |
|  Olesya Rulin  | … |  Calista Secor   |
|  Adam Godley  | … |  kapteeni Emile Cross   |
|  Max Fowler  | … |  Krispin Stockley   |
|  Michelle Forbes  | … |  Janis Sandusky / RetroGirl   |
|  Eddie Izzard  | … |  "Bid Bad" Wolfe   |
|  Michael Madsen  | … |  Patrick / SuperShock   |
Näyttelijät > Sivurooleissa

| 0 | 1 | 2 |
| --- | --- | --- |
|  Logan Browning  | … |  Zora   |
|  Andrew Sensenig  | … |  Harley Cohen / Triphammer   |
|  Aaron Farb  | … |  Simons   |
|  Claire Bronson  | … |  Candace Stockley   |
|  Justice Leak  | … |  etsivä Kutter   |
|  Nicky Buggs  | … |  Eva Hamdam   |
|  Jeryl Prescott  | … |  Golden   |
|  Shelby Steel  | … |  Marigold Wygant   |
|  Michael Lowry  | … |  Craig Sherman   |
|  Charmin Lee  | … |  Craig Sherman   |
|  Bianca Amato  | … |  Delia Alexander   |
|  Jannette Sepwa  | … |  Paola Ruiz   |
|  David Ury  | … |  tohtori Death   |
|  Enrico Colantoni  | … |  senaattori Bailey Brown / The Cobalt Knight   |
|  Tricia Helfer  | … |  FBI-erikoisagentti Angela Lange   |
|  Timothy Douglas Perez  | … |  FBI-erikoisagentti Schlag   |
|  Jason Wesley  | … |  Terrance Pelham   |
|  Teri Wyble  | … |  Nicole Glantz   |
|  Azie esfai  | … |  tohtori Michelle Marrs   |
|  Robin Spriggs  | … |  Morrison / The Ghost   |
|  Wil Wheaton  | … |  Conrad Moody   |
|  Raul Casso  | … |  kersantti Tiberio Martinez   |
|  Stefan Rollins  | … |  Derek Warner / Henry   |
Jaksot > Ensimmäinen tuotantokausi

| № (sarja) | № (kausi) | Nimi | Ohjaus | Käsikirjoitus | Julkaistu |
| --- | --- | --- | --- | --- | --- |
| 1 | 1 | Pilot | David Slade | Charlie Huston | 10. maaliskuuta 2015 |
| 2 | 2 | Like a Power | David Slade | Charlie Huston | 10. maaliskuuta 2015 |
| 3 | 3 | Mickey Rooney Cries No More | David Petrarca | David Paul Francis | 10. maaliskuuta 2015 |
| 4 | 4 | Devil in a Garbage Bag | David Petrarca | Allison Moore | 17. maaliskuuta 2015 |
| 5 | 5 | Paint It Black | Bill Eagles | Julie Siege | 24. maaliskuuta 2015 |
| 6 | 6 | The Raconteur of the Funeral Circuit | Mikael Salomon | Allison Moore & David Paul Francis | 31. maaliskuuta 2015 |
| 7 | 7 | You Are Not It | Aaron Lipstadt | Remi Aubuchon & Allison Moore | 7. huhtikuuta 2015 |
| 8 | 8 | Aha Shake Heartbreak | Tim Hunter | Julie Siege | 14. huhtikuuta 2015 |
| 9 | 9 | Level 13 | Bill Eagles | Brian Michael Bendis | 21. huhtikuuta 2015 |
| 10 | 10 | F@#K the Big Chiller | Mikael Salomon | Charlie Huston & Allison Moore | 28. huhtikuuta 2015 |
Jaksot > Toinen tuotantokausi

| № (sarja) | № (kausi) | Nimi | Ohjaus | Käsikirjoitus | Julkaistu |
| --- | --- | --- | --- | --- | --- |
| 11 | 1 | Caracas, 1967 | Mikael Salomon | Remi Aubuchon | 31. maaliskuuta 2016 |
| 12 | 2 | Funeral of the Century | Rod Hardy | Brian Michael Bendis | 31. maaliskuuta 2016 |
| 13 | 3 | Nell Night | Mikael Salomon | David Simkins | 31. maaliskuuta 2016 |
| 14 | 4 | Stealing Fire | Jonathan Frakes | Ben Edlund | 7. kesäkuuta 2016 |
| 15 | 5 | Shaking the Tree | David Solomon | Allison Moore | 14. kesäkuuta 2016 |
| 16 | 6 | Requiem | Aaron Lipstadt | Linda McGibney | 21. kesäkuuta 2016 |
| 17 | 7 | Origins | J. Miller Tobin | David Simkins | 28. kesäkuuta 2016 |
| 18 | 8 | Chasing Ghosts | Matt Earl Beesley | Mac Marshall | 5. heinäkuuta 2016 |
| 19 | 9 | Slain Dragons | Aaron Lipstadt | Brian Michael Bendis | 12. heinäkuuta 2016 |
| 20 | 10 | Legacy | Mikael Salomon | Michael Avon Oeming | 19. heinäkuuta 2016 |
Aiheesta muualla

Powers Internet Movie Databasessa (englanniksi)